SET พรุ่งนี้ยังขึ้นต่อได้ แนวต้าน 1,460 จุด
โบรกฯมองแนวโน้มการลงทุนพรุ่งนี้ (7 มิ.ย.) เชื่อว่าดัชนีฯคงจะค่อยๆ ปรับตัวขึ้นไป แต่อาจมีการพักฐานในระหว่างวันได้ พร้อมให้แนวรับไว้ที่ 1,432 จุด ส่วนแนวต้าน 1,460 จุด
6 มิ.ย. 2559

นายอดิศักดิ์ ผู้พิพัฒน์หิรัญกุล นักกลยุทธ์การลงทุน ฝ่ายวิเคราะห์หลักทรัพย์ บล.ธนชาต กล่าวว่า ตลาดหุ้นไทยวันนี้ปรับตัวขึ้นไปได้เป็นไปในทิศทางเดียวกับตลาดหุ้นอื่นในภูมิภาคเอเชีย รับแรงหนุนจากคาดการณ์ธนาคารกลางสหรัฐฯ (FED) คงชะลอการปรับขึ้นอัตราดอกเบี้ย ซึ่งวันนี้เงินดอลลาร์สหรัฐฯอ่อนค่าลง จึงมีความคาดหวังว่าราคาสินค้าโภคภัณฑ์ (Commodity) จะกลับมาฟื้นตัว
ทั้งนี้ ตลาดฯ บ้านเราได้รับแรงหนุนจากหุ้นขนาดใหญ่ทั้งหุ้นในกลุ่มแบงก์และพลังงาน รวมถึงกลุ่มสื่อสารก็ปรับขึ้นมา และยังได้แรงหนุนเสริมจากหุ้นที่ยัง Laggard อย่างหุ้นในกลุ่มอสังหาริมทรัพย์ด้วย
แนวโน้มการลงทุนในวันพรุ่งนี้ (7 มิ.ย.) เชื่อว่าดัชนีฯคงจะค่อยๆ ปรับตัวขึ้นไป แต่อาจมีการพักฐานในระหว่างวันได้ พร้อมให้แนวรับไว้ที่ 1,432 จุด ส่วนแนวต้าน 1,460 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
ADVANC ปิดที่ 165.00 บาท เพิ่มขึ้น 3.00 บาท
CPALL ปิดที่ 49.25 บาท ลดลง 0.25 บาท
SCB ปิดที่ 140.50 บาท เพิ่มขึ้น 1.50 บาท
AOT ปิดที่ 387.00 บาท ลดลง 3.00 บาท       
PTT ปิดที่ 308.00 บาท เพิ่มขึ้น 2.00 บาท